Document ID: 32009R1066

ΚΑΝΟΝΙΣΜΌΣ (ΕΚ) αριθ. 1066/2009 ΤΗΣ ΕΠΙΤΡΟΠΉΣ
της 5ης Νοεμβρίου 2009
για τη θέσπιση ειδικών μέτρων όσον αφορά την ενίσχυση στην ιδιωτική αποθεματοποίηση χοιρείου κρέατος που ορίζεται στον κανονισμό (ΕΚ) αριθ. 1329/2008
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
τον κανονισμό (ΕΚ) αριθ. 826/2008 της Επιτροπής, της 20ής Αυγούστου 2008, σχετικά με τη θέσπιση κοινών κανόνων για τη χορήγηση κοινοτικής ενίσχυσης στην ιδιωτική αποθεματοποίηση ορισμένων γεωργικών προϊόντων (2), και ιδίως το άρθρο 23 παράγραφος 3,
Εκτιμώντας τα ακόλουθα:
(1)
Από την εξέταση της κατάστασης προκύπτει κίνδυνος υποβολής υπερβολικού αριθμού αιτήσεων για το καθεστώς ενίσχυσης στην ιδιωτική αποθεματοποίηση χοιρείου κρέατος που θεσπίστηκε με τον κανονισμό (ΕΚ) αριθ. 1329/2008 της Επιτροπής, της 22ας Δεκεμβρίου 2008, σχετικά με τη θέσπιση έκτακτων μέτρων στήριξης για την αγορά χοιρείου κρέατος με τη μορφή ενίσχυσης στην ιδιωτική αποθεματοποίηση σε τμήμα του Ηνωμένου Βασιλείου (3).
(2)
Ως εκ τούτου, είναι αναγκαίο να ανασταλεί η εφαρμογή του καθεστώτος που θεσπίστηκε με τον κανονισμό (ΕΚ) αριθ. 1329/2008 και να απορριφθούν οι σχετικές αιτήσεις.
(3)
Για την αποφυγή κερδοσκοπίας, ο κανονισμός πρέπει να τεθεί σε ισχύ την επομένη της δημοσίευσής του,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Η εφαρμογή του κανονισμού (ΕΚ) αριθ. 1329/2008 αναστέλλεται για την περίοδο από τις 8 Νοεμβρίου 2009 έως τις 13 Νοεμβρίου 2009. Δεν γίνονται αποδεκτές οι αιτήσεις για τη σύναψη συμβάσεων που υποβλήθηκαν κατά την περίοδο αυτή.
2. Οι αιτήσεις που υποβλήθηκαν από τις 3 Νοεμβρίου 2009, για τις οποίες η απόφαση έγκρισης θα είχε ληφθεί κατά την περίοδο που αναφέρεται στην πρώτη παράγραφο, απορρίπτονται.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 5 Νοεμβρίου 2009.

Labels: 3
18
17
6